1. **melléklet**

**Pályázati felhívás**

**civil szervezetek támogatására**

Tevel Község Önkormányzata az államháztartáson kívülre nyújtott támogatások rendjéről szóló 2/2017. (III.29.) ök. rendeletében foglaltak alapján a helyi civil szervezetek számára pályázatot hirdet.

 **Pályázat célja:** civil szervezetek támogatása az alábbi tevékenységi körökben:

* **közrend- és vagyonvédelem** erősítésével kapcsolatos tevékenységet folyatató civil szervezetek részére meghatározott keretösszege: **300.000,- Ft,**
* **kulturális és közművelődési tevékenység, helyi hagyományok ápolását** folytató civil szervezetek részére meghatározott keretösszege: **1.200.000,- Ft,**
* hivatalos **sporttevékenységet, illetve utánpótlás nevelést** folytató civil szervezetek részére; keretösszege**: 2.000.000,- Ft.**

**Rendelkezésre álló keretösszeg: 3.500.000,- Ft.**

**Pályázhatnak:**

* azon társadalmi szervezetek - egyesületek, alapítványok stb. - amelyek az alapszabályuknak, alapító okiratuknak megfelelően tevékenységüket Tevel községben ténylegesen folytatják,
* munkájuknak hatása van a helyi közéletre, melyet a település fejlesztése és szépítése, a környezetvédelem, a kultúra és a hagyományok ápolása, a lakosság művelődése, oktatása, szórakoztatása, sportolása, szabadidő eltöltése érdekében végeznek.
* a fenti tevékenységi körök valamelyikébe tartoznak

**Nem nyújthatnak be pályázatot:**

a közvetlen politikai tevékenységet folytató szervezet, továbbá olyan szervezet, amelyek a támogatói döntést megelőző 5 éven belül együttműködési megállapodást kötött vagy tartott fenn Magyarországon bejegyzett párttal, vagy jelöltet állított országgyűlési, európai parlamenti vagy helyi önkormányzati választáson.

**A pályázat tartalmi elemei:**

A pályázat tartalmi elemeit a pályázati adatlap tartalmazza. Pályázni kizárólag a pályázati adatlap kitöltésével lehet. Az adatlap a Polgármesteri Hivatalban vehető át személyesen ügyfélfogadási időben, vagy letölthető a [www.tevel.hu](http://www.tevel.hu) honlapról a letölthető dokumentumok közül.

**Kötelező mellékletként csatolni kell**

1. a civil szervezetek törvényszéki (Megyei Bíróság) nyilvántartásba vételéről szóló okirat száma;
2. a civil szervezet hatályos alapszabálya, vagy működési egyéb alapdokumentumának a szervezet vezetője által hitelesített másolat;
3. nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról;
4. közzétételi kérelem a c) pont szerinti érintettség fennállása esetén;
5. nyilatkozat arról, hogy a civil szervezetnek esedékessé vált és meg nem fizetett köztartozása nincs;
6. nyilatkozat arról, hogy a megszüntetésére irányadó jogszabályban meghatározott eljárás ellene nincs folyamatban,

**Beadás kezdete:** 2018. május 10.

**Beadási határidő:** 2018. május 25.

**Beadás módja, helye:**

személyesen vagy postai úton 1 példányban papír alapon nyújtható be Tevel Község Önkormányzata 7181 Tevel, Fő utca 288. címen, vagy a Polgármesteri Hivatalban ügyfélfogadási időben.

**Hiánypótlás:** 1 alkalommal, 5 napos határidő kitűzésével

**A pályázat elbírálásának rendje, határideje:**

A beérkezett pályázatokról a képviselő-testület a soron következő ülésén dönt.

**Az eredményről történő értesítés módja:**

A pályázat eredményéről minden pályázó írásban kap értesítést legkésőbb a döntést követő 15. napig. A nyertes pályázatok listája a döntés meghozatalát követő 60. napig az önkormányzat honlapján közzétételre kerül.

**A szerződéskötésre vonatkozó szabályok:**

A képviselő-testület döntését követően az önkormányzat nevében a polgármester a támogatottal támogatási szerződést köt.

**A támogatás igénybevételének módja, feltételei:**

A támogatás összegének kifizetésére a támogatási szerződés aláírását követően kerülhet sor a támogatott számlájára történő utalással.

**Az elszámolható költségek köre, módja, határideje:**

A kapott támogatással való elszámolás részletes szabályait a támogatási szerződés, és az önkormányzat hatályos rendelete tartalmazza.

**Az ellenőrzés módja:**

A támogató az általa nyújtott támogatás szabályszerű felhasználását a mindenkor hatályos jogszabályok alapján jogosult ellenőrizni.